**UGDYTI-TAI MYLĖTI IR REIKALAUTI**

****

**TARPTAUTINĖ TĖVŲ IR AUKLĖTOJŲ UGDYMO ĮGŪDŽIŲ MOKYMO**

**PROGRAMA**

Programos **pagrindinis tikslas** – mokyti tėvus ir auklėtojus konstruktyviai bendrauti su vaikais, kurti pagarbius tarpusavio santykius.

* programa tiems, kurie ieško būdų užmegzti glaudesnius ir šiltesnius santykius su vaikais ar auklėtiniais;
* geresnių bendravimo įgūdžių mokymasis, efektyvesnių auklėjimo būdų ieškojimas, dalijimasis asmenine patirtimi;
* artėjimas link tokių santykių, kurie sukuria pasitenkinimo, tarpusavio artumo jausmą;
* **dialogo su vaiku užmezgimas ir ryšių, grindžiamų tarpusavio pagarba, palaikymas.**

**Programa remiasi** T. Gordono koncepcija „Auklėjimas be pralaimėjimų“ bei A. Faber ir E. Mazlish „Kaip kalbėti su vaikais, kad jie klausytų,ir kaip klausyti, kad vaikai kalbėtų“ mokymais.

**Kaip kalbėti su vaikais, kad jie klausytų?**

**Mokymų programa**

* Auklėjimo tikslų įsisąmoninimas.
* Vaikų ir savo jausmų pasaulio pažinimas ir supratimas.
* Tinkama jausmų išraiška.
* Aiškių ribų (taisyklių) ir reikalavimų vaikams nustatymas.
* Netinkamo elgesio keitimas be prievartos.
* Vaikų skatinimas bendradarbiauti ir konstruktyviai spręsti konfliktus.
* Vaikų savarankiškumo ugdymas.
* Vaikų išlaisvinimas nuo jiems primestų vaidmenų ir jų savigarbos stiprinimas.
* Pagalba formuojant pozityvųjį, realųjį „AŠ“ ir pasitikėjimą savimi.

**Programa skirta** tėvams, ikimokyklinio ugdymo įstaigų auklėtojams, mokytojams, klasių vadovams, socialiniams pedagogams.

**Mokymosi metodai**. Trumpos teorinės žinios. Taikomi aktyvaus mokymo būdai: psichologiniai pratimai, įvairių bendravimo su vaiku situacijų imitavimas, jų aptarimai, diskusijos. Naujų įgūdžių taikymas atliekant namų darbus.

**Programos trukmė:** 10 užsiėmimų po 3 valandas.

**Užsiėmimų dažnumas:** 1 kartą per savaitę.

**Grupės dydis:** 9-12 dalyvių.

**Vedėjos:** psichologės Jolanta Šabliauskienė, Liucyna Narkevič Skurko.